Amper ŉ derde van SA nou werkloos | Maroela Media
(Foto: Steve Knutsen/Unsplash)
Al hoe meer Suid-Afrikaners sit sonder werk.
Statistieke Suid-Afrika (StatsSA) het Dinsdag die uitslae van sy kwartaallikse arbeidsmagopname bekend gemaak. Volgens die jongste opname het 7,1 miljoen Suid-Afrikaners, oftewel 30,1%, nie werk nie. Dit is ŉ styging van 344 000 in vergelyking met die laaste kwartaal van verlede jaar, toe dié syfer op 29,1% gestaan het.
In dié stadium soek 7,1 miljoen Suid-Afrikaners na werk, in vergelyking met die 4,6 miljoen mense wat in die eerste kwartaal van 2017 na werksgeleenthede op soek was, het Risenga Maluleka, die statistikus-generaal, Dinsdag gesê.
Nóg amper 3 miljoen mense het weens ander redes, onder meer omdat hulle geen hoop het dat hulle werk gaan kry nie – reeds ophou werk soek, wat Suid-Afrika se getal werkloses op 10,8 miljoen te staan bring.
Volgens Maluleka is dit algemeen dat die werkloosheidskoers tussen die laaste kwartaal van ŉ jaar en die eerste kwartaal van die daaropvolgende jaar toeneem – en al hoe meer mense ondervind dit nou eerstehands.
Die uitwerking van die Covid-19-pandemie kan dalk net verdere reuseskokke veroorsaak.
Die afname in werksgeleenthede kan volgens StatsSA grootliks toegeskryf word aan ŉ afname in diegene wat in die formele sektor en landboubedryf werk. Dié twee bedrywe het onderskeidelik 50 000 en 21 000 minder werksgeleenthede gehad. Daar was wel ŉ toename in werksgeleenthede in die informele bedryf en in private huishoudings in dié tyd.
Die meeste bedrywe het in die eerste kwartaal werksverliese ervaar wanneer dit met die laaste kwartaal van verlede jaar vergelyk word.
Die finansiële bedryf het die meeste werksverliese ondervind (50 000), gevolg deur gemeenskap- en maatskaplike dienste (33 000), landbou (21 000), vervoer (17 000), vervaardiging (15 000), die boubedryf (7 000) en nutsdienste (4 000).
Die getal mense wat ontmoedig is om werk te soek het met 63 000 toegeneem en diegene wat weens ander redes nie meer na werk soek nie het met 222 000 afgeneem, ŉ netto toename van 107 000 mense wat nie ekonomies aktief is nie.
Maluleka het gesê meer as 8,5 miljoen (41,7%) van die 20,4 miljoen jong mense tussen die ouderdom van 15 en 34 werk nie en ontvang in dié stadium ook geen verdere onderrig of opleiding nie.
The circus must be so proud of themselves.
Wie moet ons bedank, die ANC regering vir ñ “uitstekende” 26 jaar.
En KopDoek gee om!
PROUD ANC GOVERNMENT – Na 26 jaar – julle bring SA tot op die knie, maar te dom / dommer / domste om dit agter te kom. Of daar is nie n WIL om SA n land te maak waarop ALMAL trots kan wees nie. DIS NET DIE EIE EK!!!!!!!!!!!!!!
Eks mal oor sy flieks.
Hoop net hulle haal dan sommer al die flieks waar vrouens mishandel en pap geslaan word ook af aangesien daar ongelooflik baie geweld teen vrouens is in ons land.